The Mask of the Sun

The Mask of the Sun ( La Masko de la Suno) estas grafika interaga fikcio kaj aventura videoludo por Apple II, evoluigita de Ultrasoft kaj eldonita en 1982 en Nordameriko de Broderbund kaj en Eŭropo de Ariolasoft. Versioj por 8-bitaj Atari-komputiloj kaj Commodore 64 sekve aperis en 1984.

La heroo estas Mac Steele, arkeologo kiu devas trovi la Maskon de la Suno por akiri antidoton kontraŭ veneno, kiu lin trafas pro artefakto kiun li trovis. La ludo plejparte okazas en Meksiko meze de aztekaj ruinoj. La ludomaniero estas teksto-bazita. Tamen ekzistas ankaŭ kelkaj grafikaĵoj, inkluzive de simplaj animacioj.

Daŭrigo, The Serpent's Star, estis evoluigita de Ultrasoft kaj eldonita en 1983 de Broderbund.

 Recenzo 
Softline en 1983 rimarkigis la « novigan » animacion kaj la « bonegajn, detalajn » grafikaĵojn. La revuo cetere nomis la enigmojn « tre bonaj ». Ĝi konkludis ke « The Mask of the Sun estas tre bona grafika aventura ludo por meznivela ĝis sperta aventuristo ».

Ahoy! en 1984 ŝatis la grafikaĵojn kaj la vortdiversecon de Mask of the Sun, sed atentigis pri longaj ŝargotempoj kaj malalta nivelo de malfacileco, deklarante ke eĉ komencantaj aventuristoj povos fini la ludon « ene de kelkaj semajnoj ».

Antic nomis la grafikaĵojn de Mask of the Sun « absolute superbaj » kaj la ludomanieron « bonega ».

 Referencoj 

 Eksteraj ligiloj 
The Mask of the Sun ĉe MobyGames ()

Kategorio:Aventuraj videoludoj
Kategorio:Videoludoj aperintaj en 1982
Kategorio:Videoludoj ludeblaj per Apple II
Kategorio:Videoludoj de Ariolasoft
Kategorio:Videoludoj ludeblaj per 8-bitaj Atari-komputiloj
Kategorio:Videoludoj de Broderbund
Kategorio:Videoludoj ludeblaj per Commodore 64
Kategorio:Videoludoj kreitaj en Usono
Kategorio:Videoludoj okazantaj en Meksiko